University of the Arts London

University of the Arts London (UAL) er et føderalt universitet i London i England. Universitetet er en overbygning for seks høyskoler spesialisert i kunst, design, fashion og media – med historie tilbake til 1854.

Organisering 
University of the Arts London er et offentlig universitet. Det meste av virksomheten foregår ved de seks høyskolene universitetet består av.

Historie 
University of the Arts London ble etablert som "the London Institute" i 1986, og fikk sitt nåværende navn i 2004. Før 1986 var høyskolene universitetet består av selvstendige offentlige høyskoler. UAL bestod opprinnelig av fem høyskoler, men Wimbledon College of Art kom inn under universitetet i 2006. Drama Centre London og Byam Shaw School of Art ble slått sammen med Central Saint Martins i henholdsvis 1999 og 2006.

Rangeringer 

University of the Arts London ble rangert som nummer 80 av 126 britiske universiteter på Complete University Guides liste for 2016 og som nummer 44 av 119 britiske universiteter på The Guardians 2016-liste.

University of the Arts London var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

Referanser

Eksterne lenker 
 
 University of the Arts London

Utdanningsinstitusjoner etablert i 1986
1986 i England
Camden
Universiteter i London